16. ΑΠΟΦΑΣΙΣ ΥΠΟΥΡΓΟΥ ΕΘΝ.ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ. Αριθ.Φ.141.2/36/71624 της 24 Αυγ./3  Σεπτ.1974 (ΦΕΚ Β΄ 851). Περί ρυθμίσεως θεμάτων φοιτητών Ε.Μ. Πολυτεχνείου κατά το ακαδ. έτος 1973-74. Έχοντες υπ όψει: 1)Τας διατάξεις της παρ.5 της υπ’ αριθ.107/1962 πράξεως του Υπουργικού Συμβουλίου, κυρωθείσης δια του Ν.Δ 4263/ 1962 και 2)την πρότασιν της Συγκλήτου του Εθνικού Μετσοβίου Πολυτεχνείου, διατυπωθείσαν κατά την συνεδρίαν αυτής της 8.8. 1974 αποφασίζομεν: Εις σπουδαστάς εγγραφέντας εις τας Ανωτάτας Σχολάς του Εθνικού Μετσοβίου Πολυτεχνείου κατά το ακαδημαϊκόν έτος 1973-1974 ή έχοντας δικαίωμα εγγραφής κατά το αυτό ως άνω έτος και μη εγγραφέντας, λόγω ανωτέρας βίας, παρέχονται κατ’ εξαίρεσιν αι εξής διευκολύνσεις:  1.Οι μη εγγραφέντες δύνανται να υποβάλουν αίτησιν εγγραφής δια το ακαδημαϊκόν έτος 1973-74 εντός 20 ημερών από της δημοσιεύσεως της παρούσης. 2.΄Απαντες οι εμπίπτοντες εις τας ανωτέρω κατηγορίας σπουδασταί θα εξετασθούν εγγράφως το πρώτον δεκαπενθήμερο του Νοεμ. 1974. Αι εξετάσεις αύται θα είναι συγχρόνως τοιαύται βαθμολογίας ετησίας προόδου και προαγωγικαί  3.Οι τελειόφοιτοι σπουδασταί των ως άνω κατηγοριών θα υποβάλουν διπλωματικήν εργασίαν εις χρόνον καθορισθησόμενον υπό της οικείας Σχολής, εκτός αν αύτη αποφασίση την απαλλαγήν των εκ της ως άνω υποχρεώσεως. 4.Εις περίπτωσιν αποτυχίας δικαιούνται να επαναξετασθούν άπαξ το δεύτερο δεκαήμερο Δεκ. 1974 Η παρούσα δημοσιευθήτω εις την Εφημερίδα της Κυβερνήσεως. Σελ. 330,04 Τεύχος 548 - Σελ. 50 